एक उद्यमी के तौर पर आपको कभी हार न मानने के जज्बे के साथ काम करना चाहिये और यह व्यापार की पहली सीख होती है। विशेष रूप से प्रारंभिक दौर में क्योंकि वास्तव में वही सबसे कठिन दौर होता है। एक बेहद आकर्षक सफलता की कहानी को मुड़कर देखना हमेशा बहुत ही अच्छा लगता है और आप सोच में पड़ जाते हैं कि क्या आप पहले ही दिन से सफलता की सीढि़यां चढ़ गए थे। लेकिन सफलता का मेरा सफर बहुत मुश्किल था जिसमें बहुत कड़ी मेहनत तो थी लेकिन साथ ही साथ ढेर सारी मौज-मस्ती भी थी। अपने अनुभव के आधार पर मैं कह सकती हूँ कि मेरी सबसे बड़ी सीख कभी हार न मानने का जज्बा रहा है। लोग हमेशा दूसरों की सफलता के बारे में बात करना तो पसंद करते हैं लेकिन हरा सफलता के पीछे असफलता के कई दौर होते हैं जो दुनिया की नजरों से छिपे रहते हैं। आपको स्वयं में विश्वास रखते हुए लगातार आगे बढ़ते रहना होता है क्योंकि शुरुआती दौर में विफलताएं सफलता के मुकाबले अधिक प्राकृतिक रूप से आती हैं। इसलिये असफलता से विचलित न होते हुए लगातार आगे बढ़ते रहें। भारत जैसे देश में विफलताओं को पीछे छोड़ते हुए आगे बढ़ने का जज्बा बनाए रखना बेहद चुनौतीपूर्ण है। यहा ंपर सब आपकी सफलता के बारे में जानते हैं तो सबको आपकी विफलताओं के बारे में भी सबकुछ पता होता है।